ພວກ​ປະ​ທ້ວງ ຊາວຮົງກົງ ​ຂັດ​ຂືນຕໍ່ ​ຄຳ​ຮຽກຮ້ອງ ຂອງ ລັດຖະບານ 
​ພວກ​ປະ​ທ້ວງ ຈຳນວນຫລວງຫຼາຍ ຍັງ​ສືບ​ຕໍ່ ທຳການ​ປະ​ທ້ວງ ຢູ່​ອ້ອມ​ແອ້ມ ສຳນັກງານໃຫຍ່​ ຂອງ​ລັດຖະບານຮົງ​ກົງ ແລະຕາມຖະໜົນຫົນທາງ.
ທີ່ຮົງກົງ ພວກປະທ້ວງຫລາຍພັນຄົນ ພາກັນຂັດຂືນຕໍ່ຄຳຮຽກ ຮ້ອງຂອງລັດຖະບານ ທີ່ໃຫ້ເຂົາເຈົ້າໜີອອກຈາກຖະໜົນຫົນ ທາງ ເພື່ອປ່ອຍໃຫ້ການບໍລິການຂົນສົ່ງມວນຊົນ ໄດ້ດຳເນີນໄປ ເປັນປົກກະຕິ ໃນຄຳຖະແຫລງສະບັບນຶ່ງ ອອກໃນວັນຈັນມື້ນີ້ ລັດຖະບານໄດ້ ຮຽກຮ້ອງໃຫ້ພວກປະທ້ວງ ອອກໄປຈາກບໍລິເວນປະທ້ວງຢ່າງ ສັນຕິ ຄຳຖະແຫລງຍັງເວົ້າວ່າ ທາງການຮົງກົງ ກຳລັງຖອນຕຳ ຫລວດປາບຈະລາຈົນ ອອກໄປຈາກຖະໜົນຫົນທາງໃນເມືອງ ເພາະປາກົດວ່າການປະທ້ວງນິຍົມປະຊາທິປະໄຕ ໄດ້ສະຫງົບລົງ ແດ່ແລ້ວ ຢ່າງໃດກໍຕາມ ຫລາຍຊົ່ວໂມງຕໍ່ມາ ກໍຍັງເຫັນພວກປະທ້ວງຢູ່ເຕັມຖະໜົນ ຕັນສີ່ແຍກທີ່ສຳຄັນຕ່າງໆ ຮ້ານຄ້າຫຼາຍໆແຫ່ງໄດ້ອັດຮ້ານເຂົາເຈົ້າ ໃນວັນຈັນມື້ນີ້ ໃນການປະທະກັນມື້ຄືນວານນີ້ ຕຳຫລວດໃນຊຸດປາບຈະລາຈົນ ໄດ້ໃຊ້ສະເປພິກໄທ ກັບ ແກ໊ສນ້ຳຕາ ແລະໄມ້ຄ້ອນ ບຸກພວກປະທ້ວງ ເພື່ອໃຫ້ເຂົາເຈົ້າສະຫຼາຍຕົວ ໃນຂະນະທີ່ ຄວາມວຸ້ນວາຍທີ່ເກີດຂຶ້ນ ໃນຊ່ວງທ້າຍອາທິດ ແຜ່ລາມອອກໄປ ມີຫລາຍຄົນໄດ້ຮັບ ບາດເຈັບໃນການປະທະກັນ ພວກປະທ້ວງຈຳນວນຫລວງຫຼາຍ ຍັງສືບຕໍ່ທຳການປະທ້ວງ ຢູ່ອ້ອມແອ້ມສຳນັກງານໃຫຍ່ ຂອງລັດຖະບານຮົງກົງ ໂດຍບໍ່ເອົາຫົວຊານຳ ຄຳເຕືອນຈາກນັກສຶກສາ ແລະ ບັນດາຜູ້ນຳປະທ້ວງເພື່ອປະຊາທິປະໄຕ ໃຫ້ຖອຍກັບຄືນ ເພາະຢ້ານວ່າ ຕຳຫລວດອາດຈະຍິງລູກປືນຢາງໃສ່ ການປະທະກັນເມື່ອວັນອາທິດວານນີ້ ເກືດຂຶ້ນບໍ່ດົນຫຼັງຈາກ ຫົວໜ້າ ບໍລິຫານຮົງກົງ ທ່ານ Leung Chun-ying ໄດ້ກ່າວວ່າ ລັດຖະບານ ຈະເປີດການໂອ້ລົມສົນທະນາກັນ ຮອບໃໝ່ ກ່ຽວກັບການປະຕິຮູບ ລະບົບການເລືອກຕັ້ງນັ້ນ ແຕ່ທ່ານບໍ່ໄດ້ແຈ້ງວັນເວລາ ໃຫ້ຊາບກ່ຽວກັບວ່າ ການສົນທະນາກັນຮອບໃໝ່ ຈະມີຂຶ້ນຍາມໃດ ພວກປະທ້ວງແມ່ນເປັນສ່ວນນຶ່ງຂອງຂະບວນການຂັດຂືນແລະປະທ້ວງຢ່າງສະຫງົບຂອງ ມະຫາຊົນ ເພື່ອຮຽກຮ້ອງບໍ່ໃຫ້ ປັກກິ່ງແຊກແຊງເຂົ້າໃນການເມືອງຢູ່ໃນອະດີດອານານິຄົມ ອັງກິດ ແຫ່ງນັ້ນ